Sērogleklis

Sērogleklis jeb oglekļa disulfīds (CS2) ir bezkrāsains, viegli gaistošs šķidrums. Tā molekula ir lineāra un izoelektroniska oglekļa dioksīda molekulai.

 Iegūšana 
Rūpnieciski sēroglekli iegūst tiešā reakcijā starp sēru un oglekli (sēra tvaikiem reaģējot ar nokaitētu ogli).

 Īpašības 
Sērogleklis viegli iztvaiko istabas temperatūrā, un tā tvaiki ir smagāki par gaisu un to maisījums ar gaisu ir sprādzienbīstams.

Sērogleklis viegli oksidējas un gaisā uzliesmo, pat nedaudz karsējot:

CS2 +3O2 → CO2 + 2SO2

Sērogleklis ir ūdenī nešķīstošs, bet 150 °C temperatūrā hidrolizējas par CO2 un H2S:

CS2 + 2H2O → CO2 +2H2S


 Izmantošana 
Sēroglekli lieto par šķīdinātāju (tajā labi šķīst daudzas organiskas vielas, fosfors, sērs, jods). Sēroglekli izmanto arī lauksaimniecībā cīņai pret kaitēkļiem. Lielos daudzumos to lieto viskozes zīda ražošanā.

 Atsauces 

Kategorija:Šķīdinātāji
Kategorija:Ogleklis
Kategorija:Sērs